  Анжелика Тихонова корреспондент Удмуртиын нылпи садъёслы но яслиослы проект лэсьтӥсь огазеяськонъёсты дырызлэсь бере кылемзы понна санкциос улэ кыскыны быгатозы. Элькунысь тӧролэн но кивалтэтлэн пресс-службазылэн ивортэмезъя, со сярысь Удмуртиысь Лэсьтӥськонъя министерствоын веразы. Таӵе малпанэ Пичи Пургаын ясли пуктыны проект бордын ужась подрядчик вуттӥз. «Удмуртгражданпроект» огазеяськонлэн, кудӥз мукет объектъёсынызы радын Пичи Пургаын ясли пуктыны проект бордын ужа, контрактэз быдэстон бордын тыршемез нокытчы ярантэм. Контрактъя проектсэс эскеронъёсъя ӟеч йылпумъян басьтыны кулэ вал ини 10-тӥ оштолэзе. Нош туннэ – 25-тӥ оштолэзь. Тазьы гань-гань кариськыса ужаны уг яра. Ми Пичи Пурга ёрослэн тӧроезлы та огазеяськонэн контрактсэс огпалдур тарканы ӵектӥм Дмитрий Сурнин, Удмуртиысь лэсьтӥськонъя министрлэсь ужъёссэ быдэсъясьПичи Пурга ёрослэн тӧроезлэн ивортэмезъя, 19-тӥ оштолэзе «Удмуртгражданпроект» огазеяськонлы контрактъя дырлэсь бер кылеменызы сэрен претензия келямын вал. Огазеяськон 29-тӥ оштолэзёзь югдурез ӧз ке тупаты, огкылэз огпалдур таркалом. Нош соин сэрен «Удмуртгражданпроект» огазеяськонын Удмуртияя федерал антимонопольной службалэн управлениез чакламтэ эскеронъёс ортчытоз. Бӧрысь со огазеяськонлэн ӟечлыко ужамез сярысь но соосты алама ужась подрядчикъёслэн реестразы пыртоно яке ӧвӧл решение кутоз Сергей Юрин, Пичи Пурга ёрослэн тӧроез2019-тӥ ар пумозь элькунысь пӧртэм муниципал кылдытэтъёсысь 11 яслиослы проектъёс дасяно, пуктоно но лицензия басьтон понна ужъёсты быдэстоно. Пуктэм ужпумез быдэстон понна куартолэзе заказчик муниципал кылдытэтъёс торгъёсы потыны но объектъёсты пуктыны подрядчикъёсын огкылъёс гожтыны кулэ. Подрядчикъёс дыраз ӧз вуттэ ке, соосын огкылэз тэркалозы яке санкциос улэ кыскозы.  Тегъёс: нылпиос Удмуртия ПичиПурга дӥськут лэсьтськон  